На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о буџету општине Гаџин Хан за 2021. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-252/21-IV/01 од 18.03.2021. године,

Општинско веће општине Гаџин Хан на седници одржаној 18.марта 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 70.**

**Економска класификација 499000 - Средства резерве**

**ОДОБРАВАЈУ СЕ** средства у износу од **720.000,00** динара (седамстотинадвадесетхиљададинара) Општинској управи општине Гаџин Хан за превоз стругане асфалтне масе

1. Средства из тачке 1. овог предлога распоређују се у оквиру

**Раздео 5**

**Програм 7 – ОРГАНИЗАЦИЈА САОБРАЋАЈА И САОБРАЋАЈНА ИНФРАСТРУКТУРА**

**Програмска активност 0701-0002 – Одржавање саобраћајне инфраструктуре**

**Функционална класификација 451 – Друмски саобраћај**

**Економска класификација 423911 – Остали опште услуге**

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 423900-Остале опште услуге нису планирана средства.

Наведена средства су потребна за набавку услуге превоза 1.200 м3 стугане асфалтне масе која се налази у пункту Ново Село до Топонице.

Уговором број 400-103/21-I од 19.02.2021. године закљученим између Општине Гаџин Хан и ЈП Путеви Србије уступљено нам је 1.200 м3 стругане асфалтне масе која се налази у пункту Ново Село укупне вредности 1.200.000,00 динара. ПДВ у висини од 20% односно 240.000,00 динара плаћа Општина Гаџин Хан на рачун ЈП Путеви Србије. Чланом 4. Уговора дефинисано је да се Општина Гаџин Хан обавезује да стругану асфалтну масу превезе сопственим транспортним возилима. На основу напред наведеног и Понуде број 3 дате од стране Радње за утовар и вађење шљунка и песка пр Бобан Цветковић од 17.03.2021. године потребно је издвојити средства обзиром да Одлуком о буџету нису планирана.

Да би се извршио превоз стругане асфалтне масе средства се издвајају из текуће буџетске резерве.

Број: 06-400-161/21-III

У Гаџином Хану, 18.03.2021. године

ЗАМЕНИЦА ПРЕДСЕДНИКА

ОПШТИНСКОГ ВЕЋА ОПШТИНЕ ГАЏИН ХАН

Драгана Савић